Hadsund Syd er et byområde få hundrede meter syd for Hadsund på Mariager Fjords sydlige bred med Ugyldig Metadata-Nøgle 846-10517 indbyggere (2025). Byen er vokset op ved det gamle færgested og overfartssted ved Mariager Fjord. Byområdet fungerer i praksis som en bydel til Hadsund på nordsiden af Mariager Fjord. Afstanden til Hadsund udgøres af den 252 m lange Hadsundbro. Dermed er afstanden til Hadsund mere end 200 m, og Danmarks Statistik betragter det derfor som et byområde. Byens største virksomhed er Rikki Tikki Company, som blandt andet er kendt for sine Trip Trap Nisser. Udover den findes der også en genbrugsbutik og Færgekroen med et lille hotel. Før 1880'erne blev lokaliteten kaldt Hadsund Huse, dernæst Sønder Hadsund indtil 1970'erne, hvorpå den blev kaldt Hadsund Syd. ("Læs mere..")
